राउडी बेबी
राउडी बेबी एक तमिल भाषाको गीत हो जुन २०१८ को एक्शन हास्य चलचित्र मारी २ को साउन्डट्र्याकको लागि युवान शङ्कर राजाले रचेका थिए र धीको साथमा धनुषले गाएका थिए। गीत आधिकारिक रूपमा २५ अक्टोबर २०१८ मा चलचित्रको एकलको रूपमा रिलीज गरिएको थियो। गीतको तेलगु संस्करण पछि चलचित्रको डब तेलुगु संस्करणको लागि उत्पादन गरिएको थियो, जसमा एम एम मानसीले धीको सट्टा महिला भाग प्रदर्शन गरेकी थिइन्।

रिलिज पछि, गीत भाइरल भयो र धेरै लोकप्रिय भयो, र यसको सङ्गीत भिडियो, जनवरी २०१९ मा चलचित्रको मुख्य जोडी धनुष र साई पल्लवीको विशेषतामा रिलीज गरिएको थियो, जसले युट्युबका धेरै रेकर्डहरू तोड्यो, जुन अहिलेसम्मकै सबैभन्दा धेरै हेरिएको भारतीय गीतहरू मध्ये एक भयो। बिलबोर्डले २०१९ को ग्लोबल शीर्ष १० सङ्गीत भिडियोहरूमा गीत सूचीबद्ध गरेको थियो। युट्युब शीर्ष प्रचलित सङ्गीत भिडियोका अनुसार, राउडी बेबी २०१९ को सबैभन्दा स्ट्रिम गरिएको भारतीय भिडियो थियो र विश्वव्यापी रूपमा सातौँ थियो। फेब्रुअरी २०२० सम्म, यो एक मात्र दक्षिण भारतीय र तमिल भाषाको भिडियो गीत हो जुन युट्युबमा ८०० मिलियन भन्दा बढी पटक हेरिएको छ।

पुरस्कार

सन्दर्भ सामग्रीहरू

बाह्य कडीहरू
राउडी बेबी (भिडियो गीत) युट्युबमा
राउडी बेबी (लिरिक भिडियो) युट्युबमा

भारतीय गीतहरू
तमिल चलचित्रका गीतहरू
तमिल भाषाका गीतहरू